**Paul Saladin Leonhardt** (13. november 1877, død 14. desember 1934) var en tysk sjakkmester.

Han ble født i Posen, Provinsen Posen, Polen (den gang Det tyske rike), og døde av et hjerteanfall under et sjakkparti i Königsberg. 

Leonhardt var en spiller med lav profil, uten mange store turneringsseire, og er stort sett glemt i dag, selv om han på sitt beste kunne beseire de beste spillerne i verden. Tarrasch, Tartakower, Nimzowitsch, Maróczy og Réti bukket alle under for hans voldsomme angrepsstil mellom 1903 og 1920, og han sikret seg flere skjønnhetspriser.

I store turneringer tok han førsteplass i Hilversum 1903, i Hamburg 1905, og i København 1907 (foran Maróczy og Schlechter). Seieren i København ga ham tittelen nordisk mester. Han ble nummer tre, bak Rubinstein og Maróczy, i Karlsbad 1907; nummer to bak Milan Vidmar i Göteborg 1909 (7.-plass i nordisk mesterskap); nummer to bak Rudolf Spielmann i Stockholm 1909, og nummer to bak Carl Ahues, i Duisburg (DSB Congress) 1929.

I matcher spilte han uavgjort mot Rudolf Loman (+4 –4 =2), beseiret James Mortimer (+5 –0 =3), slo Samuel Passmore (6 : 2), og uavgjort mot Georg Schories (2 : 2) i London i 1904, slo Hector William Shoosmith (+5 –0 =1) i London i 1905, tapte for Jacques Mieses (+1 –5 =1) i London i 1905, tapte for Spielmann i München i 1906 (+4 –6 =5), tapte for Frank Marshall (+1 –2 =4) i Hamburg i 1911, vant over Nimzowitsch (+4 –0 =1) i Hamburg i 1911, tapte for Hugo Süchting (1.5 : 2.5) i Hamburg i 1911 og spilte uavgjort mot ham (2 : 2) i Hamburg i 1912, vant mot Moishe Lowtzky (+5 –1 =1) i Leipzig 1913,
spilte uavgjort mot Hans Fahrni (1:1), vant mot Jeno Szekely (2.5 : 1.5), både i München i 1914, og spilte uavgjort mot Curt von Bardeleben (2 : 2) i Berlin i 1921.

Han var en ekspert på åpningsteori, og skrev en monografi om Spansk åpning (*Zur Spanische Partie* – 1913). Åpningsvarianter har blitt tilskrevet ham i Spansk, Siciliansk, Ponzianis åpning, Evansgambit, og  Skandinavisk.

Referanser
----------

1. ↑  Navneindex til Jeremy Gaiges sjakkturneringstabeller Arkivert 4. juli 2007 hos Wayback Machine.
2. ↑  
Litmanowicz, Władysław & Giżycki, Jerzy (1986). *Szachy od A do Z*. Wydawnictwo *Sport i Turystyka* Warszawa. ISBN 83-217-2481-7. CS1-vedlikehold: Flere navn: forfatterliste (link)
3. ↑  Korte partier i det 20. århundre Arkivert 28. september 2007 hos Wayback Machine.

Kilder
------

* Hooper, David and Kenneth Whyld (1996). *The Oxford Companion to Chess*. Oxford University. ISBN 0-19-280049-3.
* Litmanowicz, Władysław & Giżycki, Jerzy (1986). *Szachy od A do Z*. Wydawnictwo *Sport i Turystyka* Warszawa. ISBN 83-217-2481-7. CS1-vedlikehold: Flere navn: forfatterliste (link)
* British Chess Magazine (December 1977) – article by Steve Cunliffe
* Navneindeks til Jeremy Gaiges *Sjakkturneringerstabeller*, An Electronic Edition, Anders Thulin, Malmö, 2004-09-01

Eksterne lenker
---------------

* (en) Paul Saladin Leonhardt – chessgames.com Rediger på Wikidata

* (en) Paul Saladin Leonhardt – 365Chess.com Rediger på Wikidata
* 487 partier av Paul Saladin Leonhardt, 365chess.com

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** GND **·** ISNI
 |